Lista poglavlja i tankōbon izdanja mange Bleach
<s>Mangu Bleach napisao je i ilustrirao Tite Kubo.</s><s>Radnja mange prati srednjoškolca Ichiga Kurosakija koji igrom slučaja postaje Shinigami zahvaljujući Rukiji Kuchiki, koja je došla u Svijet živih kako bi nadzirala Hollowe.</s><s>Od tog trenutka, Ichigo se bori protiv niza Hollowa, ali i drugih neprijatelja koji prijete njemu i njegovim prijateljima.</s>

<s>Bleach Titea Kuba izlazio je u Shūeishinom časopisu Weekly Shōnen Jump punih petnaest godina, od 7. kolovoza 2001. godine do 22. kolovoza 2016. godine.</s><s>Ukupno 698 individualnih poglavlja (686 regularno numeriranih, te 12 poglavlja numeriranih od -108 do -97) kasnije je sabrano u 74 tankōbon izdanja koja su tiskana od 5. siječnja 2002. do 4. studenog 2016. godine.</s><s>Velik broj poglavlja imao je engleske nazive, iznad kojih je na katakani bio napisan japanski izgovor, što slično postupku kada se furigana koristi za pojašnjavanje kompliciranih kanji znakova.</s><s>Zbog ranije navedene numeracije, ukupni broj poglavlja i njihova numeracija ne poklapaju se.</s>

<s>Nositelj licence za Sjevernu Ameriku, Viz Media, serijalizirao je inicijalna poglavlja u svom časopisu Shonen Jump od studenog 2007. do travnja 2012. godine.</s><s>Serijal se u siječnju 2012. godine prebacio u digitalni antologijski časopis Weekly Shonen Jump Alpha, dok je Viz Media nastavila s digitalnim izdanjima kako je Shūeisha izdavala nova poglavlja u Japanu.</s><s>Prvo sabrano izdanje na engleskom izdano je 6. srpnja 2004. godine, a serijal je zaključen s 74. tomom 2. listopada 2018. godine.</s><s>Viz Media također je izdao posebno kolekcionarsko izdanje prvog toma s tvrdim uvezom i omotom, tri posebna box set izdanja, te 25 sabranih "3-u-1" izdanja u periodu od 7. lipnja 2011. do 5. ožujka 2019. godine.</s><s>Također, Viz je prvih 16 tomova na engleskom objavio u digitalnom formatu 17. lipnja 2011. godine, dok je digitalno izdanje sva 74 toma zaključeno 2. listopada 2018. godine.</s>

<s>Dana 10. kolovoza 2021. godine, Weekly Shōnen Jump je izdao posebno one-shot poglavlje od 73 stranice povodom dvadesete obljetnice mange.</s><s>Englesko izdanje objavio je Vizovo digitalno izdanje časopisa Shonen Jump, kao i Shūeishin digitalni časopis Manga Plus.</s><s>Poglavlje završava sa, kako se čini, cliffhangerom i riječima "Novi vjetrovi iz Pakla" (japanski: 獄頤嗚嗚篇, Gokui Meimei-hen), pri čemu se kanji 篇 (hen) uglavnom koristi za označavanje narativnih cjelina (engl. arcs), sugerirajući kako postoji mogućnost da će se manga nastaviti u budućnosti, ali od tada nije bilo službenih objava povodom toga.</s><s>Poglavlje je digitalno izdano 3. prosinca 2021. godine.</s>

<s>Lista poglavlja i tankōbon izdanja</s>

<s>Zbog preglednosi, tomovi su podijeljeni u tri veće skupine, sukladno tome kako su sabrani u Box Set izdanjima Viz Medije, dakle od 1. do 21. toma (Box Set 1), od 22. do 48. toma (Box Set 2), i od 49. do 74. toma (Box Set 3).</s><s>Nazivi poglavlja izvorni su japanski nazivi, a ne oni Viz Medijini, koji se ponekad razlikuju od japanskih u manjoj mjeri.</s>

<s>Tomovi 1–21</s>

<s>Tomovi 22–48</s>

<s>Tomovi 49–74</s>

<s>Nesabrana poglavlja</s>

<s>(686.5.) "NO BREATHES FROM HELL"</s>

<s>3-u-1 izdanja</s>

<s>Reference</s>

<s>Vanjske veze 
Official Bleach website  
Official Shonen Jump Bleach website</s>

<s>*</s>

